નવી દિલ્હીઃ વિજય હજારે ટ્રોફીની ક્વાર્ટર ફાઇનલ શરૂ થઈ ચૂકી છે. ધોની ઝારખંડની ટીમ તરફથી રમ્યો છે, પરંતુ વિરાટ કોહલી દિલ્હી તરફથી રમી રહ્યો નથી, કારણ કે વિરાટે આરામ કરવાનું પસંદ કર્યું છે. વિજય હજારે ટ્રોફીને ઓસ્ટ્રેલિયા શ્રેણીની તૈયારીઓ તરીકે જોવામાં આવી રહી છે. હવે સવાલ એ ઊઠી રહ્યા છે કે આટલી મોટી શ્રેણી પહેલાં વિરાટને આરામ કરવાની શી જરૂર છે? ધોની આ મેચ માટે પરસેવો પાડી રહ્યો છે, સખત મહેનત કરી રહ્યો છે, પરંતુ વિરાટ આરામ ફરમાવી રહ્યો છે. અનુષ્કા શર્મા સાથે ફૂટબોલ મેચ નિહાળતો રહ્યો છે.